Diari Oficial de la Generalitat Valenciana


Sumari del DOGV 3647, del 17-12-1999 (1999/10893)

ORDRE de 2 de desembre de 1999, de la consellera d'Agricultura, Pesca y Alimentació, per la qual es regulen els preus públics per la venda de determinades publicacions d'aquesta conselleria.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/12/02/(1)/dof/vci/html**

### Dades del document

Número de DOGV
:   3647

Data del DOGV
:   17-12-1999

Secció del DOGV
:   I. DISPOSICIONS GENERALS

Número del document
:   1999/10403


Data del document
:   02-12-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * Conselleria Agricultura, Pesca i Alimentació
    * publicació
    * preu autoritzat
    * indústria del llibre
    * llista de preus
    * legislació

ORDRE de 2 de desembre de 1999, de la consellera d'Agricultura, Pesca y Alimentació, per la qual es regulen els preus públics per la venda de determinades publicacions d'aquesta conselleria. [1999/X10482]
  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, així com el procediment de fixació i aprovació de les quanties d'aquests.
  
D'altra banda, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, estableixen la relació de béns, serveis i activitats susceptibles de ser retribuïdes mitjançant preus públics, entre els quals es troba la venda de publicacions de cada conselleria.
  
Per tot l'anterior, d'acord amb el que s'estableix en l'article 35 e) de la Llei 5/1983, de 30 de desembre, de Govern Valencià, i en l'article 3.2 del Decret 73/1991, del Consell de la Generalitat Valenciana, amb l'elaboració prèvia de la memòria economicofinancera de la qual es desprén que els preus proposats cobreixen el cost de l'entrega de béns que amb ells es remunera, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,
  
ORDENE
  
Article 1. Objecte
  
Aquesta ordre té per objecte la regulació del règim jurídic aplicable als preus públics que ha de percebre la Conselleria d'Agricultura, Pesca i Alimentació per la venda de determinades publicacions a què es refereix l'annex d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte d'aquesta ordre l'adquisició mitjançant preu de les publicacions a què al·ludeix l'article anterior.
  
Article 3. Obligats al pagament
  
Són subjectes obligats al pagament dels preus públics regulats en aquesta ordre els adquirents de les publicacions relacionades en l'annex d'aquesta ordre.
  
Article 4. Quanties
  
1. Els preus públics objecte d'aquesta ordre s'exigiran de conformitat amb el que es disposa en el quadre de tarifes de l'annex.
  
2. Als preus públics a què es refereix l'apartat anterior s'aplicarà el tipus de l'impost del valor afegit vigent en el moment d'efectuar-se la venda de les publicacions.
  
Article 5. Exigibilitat i pagament
  
L'obligació de pagament dels preus regulats en aquesta ordre naixerà quan s'adquirisquen les publicacions a què al·ludeix l'article anterior.
  
No obstant això, en el supòsit de comandes per correu, telefòniques o per qualsevol altre mitjà de comunicació, el preu s'exigirà per endavant, quan es formule la corresponent sol·licitud, i amb aquesta finalitat es requerirà acreditar el pagament anticipat abans de l'entrega de les publicacions.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 2 de desembre de 1999
  
La consellera d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ
  
Annex
  
Relació dels imports dels preus públics que ha de percebre la Conselleria d'Agricultura, Pesca i Alimentació per la venda de publicacions
  
Publicació Preu unitari pessetes/euros
  
SÈRIE INFORMES
  
\* Informe del sector agrario
  
valenciano 1998: 2.404/14,44
  
SÈRIE NORMATIVA AGRÀRIA
  
COMUNITÀRIA
  
\* Normativa agraria comunitaria 1998: 1.923/11,55
  
SÈRIE RECOPILACIONS LEGISLATIVES
  
\* Recopilación Legislativa
  
de la Conselleria de Agricultura,
  
Pesca y Alimentación 1998: 2.885/17,33
  
SÈRIE ESTUDIS
  
\* Planificación y diseño de
  
corredores verdes de Valencia: 788/4,73
  
SÈRIE TÈCNICA
  
\* Aplicación nuevas tecnologías


Còpia Permalink ELI